Rikunarita-ORG/Wikinium huggingface dataset:
# Trolltunga

|  |
| --- |
| Trolltunga |
| stad |
|  |
| Land |  Noreg |
| Fylke | Vestland |
| Kommune | Ullensvang |
| Wikimedia | © OpenStreetMap Trolltunga ﻿ / ﻿ |
| **Wikimedia Commons:**  Trolltunga |

**Trolltunga** er ein steinformasjon som står rett ut frå fjellet i ei høgd på om lag 700 meter over Ringedalsvatnet, eller 1100 m over havet. Trolltunga ligg i Tyssedal i Ullensvang kommune i Vestland fylke.

Trolltunga
# Automatisering

**Automatisering** er kunsten å få noko til å gå av seg sjølv. Ved å bruka enkle eller avanserte kontrollsystem kan t.d. ein datamaskin erstatta operatørar i industriell produksjon.

## Sjå òg

* Mekatronikk
* Sekvensstyring
* Reguleringsteknikk
* PLS
# Formelt språk

Eit **formelt språk** er i diskret matematikk ei mengd av *strenger*, som kan sjåast på som abstrakte ord. Formelle språk og typar av dei vert mykje brukte i informatikk, programmeringsteori og lingvistikk.

## Definisjonar

Eit språk er definert i høve til eit *alfabet*. Eit alfabet *Σ* er ei endeleg, ikkje-tom mengd med vilkårlege symbol. Ein streng er då ein endeleg sekvens av symbol frå *Σ*. Til dømes, viss *Σ* = {*a, b, c*}, så er ein streng over *Σ* ein endeleg sekvens av bokstavane *a*, *b* og *c*, til dømes *abbcb*. Eit språk *L* er ei mengd (endeleg eller uendeleg) av strenger.

Det *fulle språket* over *Σ*, notert som *Σ*\* (kleenestjerna av *Σ*), er det språket som inneheld alle strengene over *Σ*. Eitkvart språk *L* over *Σ* er dermed ei delmengd av *Σ*\*. Enkelte språk, som *Σ*\*, kan altså innehalde den *tomme strengen* *ε*, strengen som ikkje inneheld noko symbol.

## Grammatikk

Ein *formell grammatikk* er ei mengd reglar som kan generere eit språk. Ein formell grammatikk er definert over to separate alfabet *Σ* (dei såkalla *terminalsymbola*) og *N* (*ikkje-terminalsymbola*), pluss eitt ekstra symbol *S* (*startsymbolet*). Grammatikken inneheld elles ei endeleg mengd *P* med *avleiingsreglar* på forma
 WIKINIUM\_MATH\_PH\_0
der *α* og *β* er strenger over WIKINIUM\_MATH\_PH\_2 og *α* inneheld minst eitt symbol i *N*. Regelen erstattar altså strengen *α* med strengen *β*, og grammatikken genererer eit språk *L* over *Σ* som inneheld alle strengene du kan gjere ved å

* starte med startsymbolet *S*,
* gjentekne gonger erstatte ein delstreng som er lik venstresida av ein avleiingsregel i *P*, med høgresida av den same regelen,
* heilt til du endar opp med ein streng der alle symbola er i *Σ*.

Høgresida av ein regel kan vere den tome strengen *ε*.

Det syner seg at dei språka som kan genererast av ein grammatikk er dei same språka som kan kjennast att av ei turingmaskin (dei såkalla rekursivt nummererbare språka). Chomskyhierarkiet inneheld fire grupper av språk som kan genererast av stadig meir restriktive reglar.

## Kjelder

* Leonor Becerra-Bonache, Gemma Bel-Enguix, M. Dolores Jiménez-López, Carlos Martín-Vide (2018), «9: Mathematical Foundations: Formal Grammars and Languages», *The Oxford Handbook of Computational Linguistics* (andre utg.), Oxford University Press
# Objektorientert programmering

**Objektorientert programmering** (OOP) peiker på ein metode og ei utforming av språket for programmering. Den grunnleggande tanken bak OOP er at ulike typar data som høyrer saman blir samla i objekt med tilhøyrande operasjonar. Slik blir data og kode samla i einingar kalla objekt. Eit objekt er ei samling av oppførsel (datakode) og tilstand (data). Prinsippet er at ein skil tinga som endrar seg over tid og tinga som ikkje endrar seg. Denne inndelinga i objekt gir eit meir stabilt fundament for programvareutforming. Målet er å gjere store programvareprosjekt enklare å handtere.

Omgrepet har sitt opphav frå arbeid gjort av Kristen Nygaard og Ole-Johan Dahl ved Norsk Regnesentral med programmeringsspråket Simula på 1960-talet.
# Stormogul

Stormogulen Djahangir og dei to sønene hans, Khusrau og Parviz.
«Le Grand Mogol». Ein stormogul slik franske Allain Manesson-Mallet førestilte seg han i 1683.
Bahadur Shah, den siste stormogulen.
**Stormogulane** var herskarane over Mogulriket, som dekte store delar av Sør-Asia (noverande Afghanistan, Bangladesh, India og Pakistan). Riket blei oppretta i 1526 og annektert av Storbritannia som Britisk India i 1858.

Ordet «mogul» kjem frå persisk og har samanheng med ordet «mongol».

| Herskar | Dato |
| --- | --- |
| Babur (1483-1530) | 27.04.1526-26.12.1530 |
| Humajun (1508-1556) | 28.12.1530-17.05.1540 |
| Sher Sjah | 1540-1545 |
| Islam Sjah | 1545-1555 |
| Adil Sjah | 1554-1555 |
| Humajun (andre gong) | 23.07.1555-27.01.1556 |
| Akbar den store (1542-1605) | 14.02.1556-26.10.1605 |
| Djahangir (1569-1627) | 03.11.1605-28.10.1627 |
| Dawar Baksh (-1627) | 11.1627-31.12.1627 |
| Shah Djahan (1592-1666) | 24.02.1628-26.06.1658 |
| Aurangzeb (eller: Alamgir I) (1618-1707) | 26.06.1658-02.03.1707 |
| Alam I (eller: Bahadur I) (1643-1712) | 27.04.1707-28.02.1712 |
| Djahandar Shah( -1713) | 29.12.1712-11.02.1713 |
| Farruch Sijar (1687-01.03.1719) | 11.06.1713-13.02.1719 |
| Rafi ad Daradjat (1704-1719) | 01.03.1719-08.06.1719 |
| Djahan II (1702-) | 08.06.1719-07.09.1719 |
| Mohammed Ibrahim | 7.09.1719-29.09.1719 |
| Mohammed Nasir (1701-1748) | 29.09.1719-23.04.1748 |
| Ahmed Bahadur (1725-1775) | 1748-1754 |
| Alamgir II (1688-1759) | 1754-1759 |
| Djahan III | 1759 |
| Mozaffar Mohammad Shah «Ham-e Din» (1728-1806) | 1759-10.11.1806 |
| Nasr Mohammad Akbar Saheb Qiran-e Sani | 10.11.1806-29.09.1837 |
| Mozaffar Mohammad Bahadur Shah | 29.09.1837-23.03.1858 |

## Kjelder

* *Denne artikkelen bygger på «Lista över indiska stormoguler» frå Wikipedia på svensk, den 16. mars 2009.*
# Primærnæringar

**Primærnæringar** er næringar som framstiller råvarer, som landbruk og sjøbruk. Denne næringa gav tradisjonelt mat og inntekter til store delar av folket i Noreg, men dette endra seg på 1800-talet. Då byrja folk å flytte frå landsbygda og inn til byane, mange for å jobbe i sekundærnæringar. Den store endringa som kom i denne perioden vert kalla *det store hamskiftet*.

## Landbruk

Potetdyrking
Landbruk femnar om næringar som jordbruk, hagebruk, skogbruk, reindrift, jakt, fangst og sanking. I Noreg har endringa i sysselsetjinga heldt fram heilt til i dag, det vert til dømes stadig færre og færre gardsbruk att. Til samanlikning var 20 % av folket i Noreg sysselsette i jordbruket i 1950, medan det i dag berre er om lag 2 %. Produksjonen har likevel auka sidan den gongen.

## Sjøbruk

Lofotfiske
Sjøbruk femnar om næringar som fiske og fiskeoppdrett. Det er i dag mange færre fiskarar i Noreg enn tidlegare. Samstundes har fangstmengda auka, og fiskeoppdrett har vore ei næring som har vokse stort sidan produksjonen byrja, tidleg på 1970-talet.

## Sjå og

* Sekundærnæringar
* Tertiærnæringar

## Kjelder

* Westersjø Martin, Laurizen Åse og Berg Jorun: *Standpunkt – Samfunnsfag for videregående skole – fellesfag* (Oslo: Damm, 2006)
# Restaurant

Ein restaurant i New York
Interiør i restauranten Auberge du Pont de Collonges, eigd av den franske meisterkokken Paul Bocuse. Fotografi frå 2013.
**Restaurant** er avleda av det latinske verbet *restauro*, som tyder å reparere. Ein resturatør jobba med å stille svolten.

Restaurant vert nytta om større og finare etestadar med eit breitt utval av varme og kalde matretter og drikkevarer kor gjestane vert betjent av kelnerar/servitørar. Ein kafé har gjerne enklare meny enn det som finst på ein restaurant, men ordet kan også nyttast om mindre restaurantar.

Mange restaurantar har eit tema basert på maten dei serverer. Dette kan vere frå eit land som t.d. fransk, italiensk, thailandsk eller indisk, eller innan ei matgruppe som t.d. fisk eller vegetar.

Gode restaurantar kan få anerkjenning gjennom Michelinguiden, kor etablissementet kan få tildelt opp til tre stjerner etter at Michelin sine inspektørar har vore på uanmeldt inspeksjon. I Noreg er det 4 restaurantar som har fått stjerner.

## Kjelder

* *Denne artikkelen bygger på «Restaurant» frå Wikipedia på bokmål, den 25. april 2008.*

## Bakgrunnsstoff

 Commons har multimedium som gjeld: **Restaurant**
# Konfekt

Ei eske Kong Haakon-konfekt.
**Konfekt** (av latin *conficere*, ‘laga til’) er små, søte godbitar med ulike innhald, ofte fint pynta og presentert. Ein vanleg type konfekt er fylt sjokolade, som ein kan kjøpa mange stader og som gjerne blir presentert i ei eske med rom for kvar bit. Marsipan, nøtter og kandisert frukt er også typiske ingrediensar. Bakverk som kan nyttast som konfekt blir gjerne kalla **konfektkake**.

I Noreg er dei klassiske konfekteskene frå Freia kalla opp etter norske kongar, medan Sfinx er eit produkt frå Nidar.

## Kjelder

* *Denne artikkelen bygger på «Konfekt» frå Wikipedia på bokmål, den 3. desember 2023.*
# Wirral-halvøya

Kart over Wirral
**Wirral** er ei halvøy i Nordvest-England. Ho grensar til elvane Dee i vest og Mersey i aust. Den nordlege delen høyrer til distriktet Wirral i Merseyside medan den sørlege høyrer til Ellesmere Port and Neston i Cheshire. Heile området var tidlegare ein *hundred* i Cheshire.

Norske vikingar, blant anna ei gruppe som vart utvist seint på 800-talet frå Dublin av landsmennene sine som hadde etablert seg der, har sett spora sine på Wirral. Endel stadnamn ber vitnemål om det.

## Kjelder

* *Denne artikkelen bygger på «Wirralhalvøya» frå Wikipedia på bokmål, den 3. juli 2011.*
# Jacobs Douwe Egberts

|  |
| --- |
| Jacobs Douwe Egberts |
|  |
|  |
| Org.form | Besloten vennootschap met beperkte aansprakelijkheid |
| Skipa | 2015 |
| Eigar | JAB Holding Company |
| Hovudkontor | Amsterdam |
| Land | Nederland |
| Produkt | kaffi |
| Nettstad |  |

**Jacobs Douwe Egberts** er ei internasjonal kaffiverksemd med hovudkontor i Nederland, skipa i juli 2015 ved at det USA-amerikanske selskapet Mondelez International (MDLZ) og D.E Master Blenders 1753 gjekk saman. Denne samaslutninga, som opphavleg vart gjord kjend 7. mai 2014, vart godkjend på visse vilkår av Europakommisjonen 5. mai 2015.

Kaffehuset Friele og House of Coffee i Bergen i Noreg fekk frå 2015 namnet Jacobs Douwe Egberts Norge (JDE) etter at dette selskapet, med kaffibrenneri på Midtun, vart seld av dei lokale eigarane.

## Soge

Douwe Egberts var ein nederlandsk matvareprodusent, og ein av dei største kaffiprodusentane i verda. Verksemda vart skipa i den vesle nederlandske byen Joure i Friesland i 1753 av Egbert Douwes som ein vanleg kjøpmannsbutikk, men utvikla seg i tidas løp til ein verksemd som stod for sal av te og kaffi i fleire land i Europa. Frå 1978 til 2012 var verksemda eigd av det USA-amerikanske daglegvarefirmaet Sara Lee, men i 2012 vart dette konsernet splitta opp, og Douwe Egberts vart sjølvstendig under det nye morselskapet, som fekk namnet D.E. Master Blenders 1753 NV. I mai 2014 gjorde altså D.E Master Blenders 1753 og Mondelez det kjend at dei ville slå saman kaffeverksemdene sine. Mondelez hadde etablert Jacobs som eit merkevarenamn, og dette avspeglar seg i namnet på den nyskipa samanslutninga.

## Bakgrunnsstoff

 Commons har multimedium som gjeld: **Jacobs Douwe Egberts Offisiell nettstad
# Bharatiya Janata-partiet

|  |
| --- |
| Bharatiya Janata-partiet |
|  |
|  |
|  |
| Land | India |
| Partileiar(ar) | Jagat Prakash Nadda |
| Grunnleggjarar | Atal Bihari Vajpayee |
| Grunnlagt | 1980 |
| Hovudkvarter | New Delhi |
| Medlemstal | 180 000 000 (2019) |
| Ideologi | kulturell nasjonalisme, hinduistisk nasjonalisme, Hindutva, Integral humanism, konservatisme, høgrepopulisme  |
| Politisk posisjon | høgresida |

**Bharatiya Janata-partiet** (engelsk *Bharatiya Janata Party*, BJP, 'Indias folkeparti') er eit politisk parti i India. Det blei stifta i 1980 og blei i løpet av 1990-åra blitt det andre store nasjonale partiet i indisk politikk, ved sidan av Kongresspartiet. Partiet er knytt til høgresida og hindutva, «hindunasjonalisme». Partisymbolet er ein lotusblom.

BJP blei grunnlagd i 1980 som ein etterfølgjar til Bharatiya Jana Sangh. Det voks kraftig, og blei det nest største partiet ved valet i 1991. Ved valet til Lok Sabha i 1996 gjekk BJP sterkt fram og blei det største partiet i underhuset, utan å få fleirtal åleine. Partiet danna regjering under Atal Bihari Vajpayee, men klarte ikkje å mønstra fleirtal og måtte gå av etter tretten dagar. Etter nyval i 1998 danna Vajpayee på nytt regjering i ein koalisjon kalla National Democratic Alliance. Denne tapte fleirtal i 1999, men kom styrkt tilbake etter nyval og blei sitjande heile valperioden ut, til 2004. Partiet har deretter vore i opposisjon på riksplan.

BJP under Vajpayee førte ein liberal økonomisk politikk og landet som heilskap opplevde sterk økonomisk vekst. India utførte atomprøvesprengingane Pokhran-II i 1998, men betra seinare det spente tilhøvet til Pakistan. Partiet var likevel knytt til indre strid mellom religiøse grupper som blussa opp på 1990-talet med Ayodhya-konflikten og såg fleire dødelege opptøyar. Narendra Modi, som var øvsteminister for delstaten Gujarat under opptøyane der i 2002, blei vald som statsministerkandidat for partiet ved valet i 2014.

## Kjelder

* Kristiansen, Knut & Filseth, Gunnar. Indias samtidshistorie (30. desember 2013), *Store norske leksikon*. Henta 11. mai 2014.

## Bakgrunnsstoff

* Offisiell nettstad Arkivert 2019-03-12 ved Wayback Machine.
# MasterCard

|  |
| --- |
| MasterCard |
|  |
|  |
| Bransje | Finansielle tenester |
| Skipa | 1966 |
| Land | USA |
| Produkt | kredittkort, Mastercard Cirrus ICR, debetkort |
| Adm.dir. | Michael Miebach |
| Salsinntekter | 12 264 000 000 USA-dollar (2022) |
| Omsetnad | 12 264 000 000 USA-dollar (2022) |
| Resultat | 9 930 000 000 USA-dollar (2022) |
| Marknadsverdi | 354 350 000 000 USA-dollar (26. august 2021), 446 250 000 000 USA-dollar (24. mars 2026) |
| Nettstad |  (engelsk) |

**MasterCard** er eit fleirnasjonalt selskap med verksemd innan betalingstransaksjonar og då spesielt korttransaksjonar med debet- og kredittkort som ber logoen til selskapet, MasterCard. Selskapet blei skipa i 1966 under namnet *Master Charge.* Betalingskort til selskapet vert utskrivne av ei rekkje store bankar i alle verdsdelar, det finst brukarstadar i 210 land og territorium og innehavarar av korta kan ta ut kontantar i over to millionar minibankar.

I Noreg har MasterCard fleire utstedarar. Dei aller fleste bankar har høve til å tilby MasterCard-kort til sina kundar, anten produsert sjølv eller frå ein annan leverandør.

Hovudkvarteret til MasterCard ligg i New York i USA.

## Kjelder

* *Denne artikkelen bygger på «MasterCard» frå Wikipedia på bokmål, den 23. september 2018.*

## Bakgrunnsstoff

 Commons har multimedium som gjeld: **MasterCard Offisiell nettstad
# Det indiske kastesystemet

Illustrasjon frå verket *Seventy-two Specimens of Castes in India* som viser typisk klesdrakt for mann og kvinne frå skomakarkasten i Madurai.
**Det indiske kastesystemet** er den kastestyrte samfunnsordninga som har utvikla seg i India gjennom fleire tusen år. Dette er eit system som er nedfelt i hinduskrifter, tradisjonar og lovtekstar, men også forsøkt endra gjennom aktivisme, lovverk og religiøse reformer. Liknande system er utbreidde over heile Sør-Asia og tildels i sørasiatiske utvandrarmiljø.

Den religiøst baserte grovinndelinga av samfunnet inneheld fire kastegrupper kalla *varna* ('farge'): Bramin ('prest/lærd'), ksjatrya ('krigar'), vaisjya ('handverkar') og sudra ('tenar'). Denne inndelinga går på tvers av geografiske og språklege linjer. Men medlemmene i kastesamfunnet høyrer også til mindre grupper, ofte kalla *jati*, som er tilknytte særskilde stader, yrke, språk- eller folkegrupper. I det tradisjonelle kastesystemet gifta ein seg nesten berre innanfor desse gruppene, og følgde levesettet til sin *jat*.

Kasteordninga er særleg tett bunde til hinduismen, men finst òg blant dei andre religiøse gruppene i Sør-Asia. Kastane er nemnde i buddhistiske tekstar som *brāhmaṇa, khattiya, vessa* og *sudda*, men den siste er ofte utelaten. Buddha sjølv meinte at kaste ikkje var relevant for andeleg utvikling.

Lovgjeving har sidan sjølvstendet i 1947 forsøkt å betra høva for lågkastene. I moderne bysamfunn har også utdanning, media, moderne arbeidsliv og politikk ført til at kaste har mindre tyding enn hadde tidlegare, men på landsbygda og i visse samanhengar (forhold, ekteskap, politikk og liknande) kan det framleis vera særs relevant.

## Sjå òg

* Kaste
* Vanskelegstilte kastar, stammar og klassar i India

## Kjelder
# Scene

Scene og sal i Théâtre des Champs-Élysées i Paris.
Mellombels utandørsscene
**Scene** eller **sene**  er den delen i eit teater, i ein konsertsal eller ei avgrensa flate utandørs, der det vert framført skodespel, opera, konsert, dans og liknande for eit publikum som har tilhald framfor eller ikring scena. Ordet scene vert òg nytta om kvart av dei avsnitta i eit skodespel, ein opera, ein film og liknande som gjeld den same hendinga. Dessutan vert ordet scene nytta som synonym for teater.

Ordet «scene» kan elles verte nytta om eit opptrinn, eit syn, eit bilete, eller om staden der ei hending går føre seg.

## Jordoppservasjonssatelittar

I samband med jordobservasjonssatellittar vert ordet scene nytta om det avgrensa geografiske området som den einskilde satellitten dekker med sin innhenting av data.

## Etymologi

Ordet «scene» har opphav i gresk σκήνη, skene, som tydar telt eller overdekka plass, og var opphavleg nytta om den bygningen i amfiteateret som tente som kulisse attom staden der skodespelarane var i aksjon.

## Fotnotar

* «scene» i Nynorskordboka.
# Konkani

|  |
| --- |
| **Konkani** |
| **Klassifisering** | Indoeuropeisk  Indoiransk   Indoariske    Sørleg sone     Konkani-språk      **Konkani** |
| **Bruk** |
| **Tala i** |  India |
| **Konkanitalande i alt** | 7 500 000 |
| **Skriftsystem** | Devanagari (offisielt), det latinske alfabetet, kannadaskrift, malayalamskrift, arabisk skrift |
| **Språkkodar** |
| **ISO 639-2** | kok |
| **ISO 639-3** | `kok` – konkani (generisk) `knn` – konkani (spesifikk) `gom` – goanesisk konkani |

**Konkani** er eit indoarisk språk som blir tala i og rundt Goa i India. Det er nært i slekt med marathi. Det er offisielt språk i Goa og mindretalsspråk i Karnataka og Kerala. Det har offisiell status i India.

Språket kan skrivast med devanagariskrift, latinske bokstavar, persisk (arabisk) skrift, kannadaskrift eller malayalamskrift. Kva ein bruker kjem ofte an på religiøs eller kulturell tilknyting, slik at hinduar gjerne bruker devanagari, kristne latinske og muslimar arabiske bokstavar. Konkanitlaande i kannada- eller malayalamtalande område kan derimot bruka den lokale skrifta til å skriva språket sitt.

## Kjelder

* «marathi» i *Den Store Danske*

Fotnotar
# Thiruvananthapuram

|  |
| --- |
| Thiruvananthapuram |
| Malayalam: തിരുവനന്തപുരം, Trivandrum |
| by |
|  Utsyn mot Keralas lovgivende forsamling i Thiruvananthapuram  |
| Land |  India |
| Delstat | Kerala |
| Distrikt | Thiruvananthapuram |
| Koordinatar | ﻿ / ﻿ |
| Areal | 141,74 km² |
| Folketal |  744 739 (2001) |
|  Thiruvananthapuram ﻿ / ﻿ |
| **Wikimedia Commons:**  Thiruvananthapuram |

**Thiruvananthapuram** (tidlegare kalla *Trivandrum*) er hovudstad i den indiske delstaten Kerala og administrasjonssentrum i Thiruvananthapuram distrikt. Byen ligger heilt sør i Kerala, på sørvestkysten av India, og rundt 8 mil nordvest for sørspissen av India.

Byen hadde 752 490 innbyggjarar ved folketeljinga i 2011, 1 687 406 om ein reknar med forstader. Det mest utbreidde språket her er malayalam, som i resten av Kerala.

## Historie og stilling

Namnet «thiru-anantha-puram» tyder 'byen til Anantha' og viser til gudefiguren i Padmanabhaswamytempelet som ligg sentralt i byen. Tempelet er rundt 2 000 år gammalt. Byen blei gjort til hovudstad av kong Marthandavarma i 1729, og var hovudstad i Travancore frå 1745. Då Kerala blei eigen delstat i 1956 var byen eit naturleg val som delstatshovudstad. Han er erkebispesete både for den katolske kyrkja og den syro-malankariske kyrkja, som har eksistert i Kerala i fleire hundre år.

Byen blei kalla «Trivandrum» av britane, som var aktive i byen sjølv om kongeriket aldri var direkte underlagt det britiske imperiet. I 1991 blei namnet offisielt bytta tilbake til malayalamnamnet Thiruvananthapuram.

## Institusjonar og næringsliv

Arbeidarar framfor ein del av Napier-museet i indo-sarasensk stil frå kolonitida i dyrehagen i Thiruvananthapuram.
Byen huser fleire statlege bygg, kontor, organisasjonar og verksemder. Thiruvananthapuram er også eit akademisk sentrum med fleire høgare utdanningsinstitusjonar som Universitet i Kerala frå 1933, Vikram Sarabhai Space Centre (VSSC), Technopark og Det indiske instituttet for romvitenskap og teknologi (IIST). I tillegg finst fleire museum, ein botanisk hage og ein dyrehage.

Vizhinjam-hamna
Thiruvananthapuram er også ein viktig hamneby med kystfiske og handel. Det blir mellom anna utført kopra og titanjernstein herfrå.
Det finst også ein bomulls- og silkeindustri.

## Bakgrunnsstoff

* Offisiell nettside for Thiruvananthapuram distrikt (engelsk)
* Public Relations Department Page on Trivandrum Arkivert 2007-09-30 ved Wayback Machine. (engelsk)
* Government of Kerala Website on Thiruvananthapuram District Arkivert 2005-11-09 ved Wayback Machine. (engelsk)

## Kjelder

* Trivandrum (15. februar 2009), *Store norske leksikon*. Fri artikkel henta 11. februar 2014.

* *Denne artikkelen bygger på «Thiruvananthapuram» frå Wikipedia på engelsk, og «Thiruvananthapuram» frå Wikipedia på svensk den 12. februar 2014.*